धनगढी, ९ बैशाख- धनगढी प्रिमियर लिग क्रिकेटको उपाधि पारस खड्काको टिम चौराहाले जितेको छ । चौराहाले बिराटनगर किङ्ग्सलाई ६२ रनको फराकिलो अन्तरले पराजित गर्दै उपाधिमा कब्जा जमायो । चौराहाद्वारा प्रस्तुत १६० रनको लक्ष्य भेट्न अगावै बिराटनगर किङ्ग्स  १८.१ ओभरमा अलआउट बन्न पुग्यो र ९७ रनमा उपाधि दौडबाट बाहिरियो ।

आजको खेलमा चौराहा कप्तान शरद भेषावकर २ रनमा आउट भए तर उसका लागि प्रनित थापा मगरले र अमित श्रेष्ठले समान २६ रनको योगदान दिएका थिए । खेलमा चौराहाका अन्य ब्याट्सम्यान जम्न सकेनन् । बिराटनगरले आजको खेलमा सबैभन्दा ठूलो साझेदारी २३ रनको थियो ।

यात टिम चौराहाका सुशन भारीले ३ विकेट, आरिफ शेख र शौरभ खनालले २-२ विकेट लिए अन्य बलर रामनरेश गिरी र अलित राजबंशीको नाममा १-१ विकेट सुरक्षित रह्यो ।

सेती अञ्चल प्रहरी कार्यालयको मैदानमा टस जितेर ब्याटिङ थालेको खड्काको टिम चौराहाले पूरा ओभर खेल्दै ५ विकेटको क्ष्यतिमा १५९ रन जोडको थियो ।

चौराहाले पहिलो विकेट गुमाउँदा टिमले जम्मा रन बनाएको थियो । चौराहाका ओपनर राजु रिजाल शुन्यमै आउट भए र अन्य रन नजोड्दै अनिल मण्डल पनि लगातार आउट भए । खेललाई सम्हाल्न पृथु बास्कोटा र कप्तान पारस खड्का मैदान प्रवेश गरे र खेलको पारी केहि सम्हालियो तर उनीहरुको जोडी १४ रन बनाउँदा पृथु आउट भएर टुटेको थियो ।

पृथुपछि मैदान प्रवेश गरेका आरिफ शेखले खेललाई सम्हाले र चौथो विकेटका लागि पारससँग उनको ४४ रनको पार्टनरशिप रह्यो । जब कप्तान पारस २९ रन जोड्दै पविलियन फर्किए, त्यतिबेला टिम चौराहाको स्कोर ८१ रन मात्र जोड्न सकेको थियो र उसले १४.५ ओभर खेलिसकेको थियो ।

खड्कापछि मैदान प्रवेश गरेका अमर रौतेलाको जोडी अरिफसंग बलियो बन्यो र उनीहरुको उत्कृष्ट ब्याटिङले टिममा होप फर्काए । पाचौं विकेटका लागि यो जोडीले जम्मा २४ बलको सामना गर्नुपर्यो जसमा उनीहरुले ६३ रनको दोहोरो स्कोर सुरक्षित गरे । आरिफले ३० बलमा ४ चौका र ४ छक्कासहित ५४ अंक आफ्नो नाममा जोड्दै आजको सार्वाधिक रन बनाउन सके । अमर ३१ रनमा अविजित रहे भने शौरभ खनालले नटआउट १४ रन बनाए ।